আলিয়া ভাট ১৯৯৩ সালের ১৫ মার্চ ভারতের বম্বেতে (বর্তমানে মুম্বই) জন্মগ্রহণ করেন। তার বাবা ভারতীয় চলচ্চিত্র পরিচালক মহেশ ভাট এবং মা অভিনেত্রী সোনি রাজদান। আলিয়ার বাবা-মা দুজনই হিন্দুধর্মালম্বী ছিলেন, তবে তাদের বিবাহের সময় দুজনই ইসলাম ধর্মে দীক্ষা নেন। বাবা-মা অনুসারে, ভাট এবং তার বোন শাহীন নাস্তিক হিসাবে বেড়ে উঠেন। মায়ের দিক থেকে, ভাট কাশ্মীরী-জার্মান এবং বাবার দিক থেকে, তিনি মূলত গুজরাতি বংশদ্ভূত। তার ডাকনাম আলু। ভারতীয় পরিচালক নানাভাই ভাট তার পিতামহ। তার বড় বোন, শাহীন (জন্ম ১৯৮৮) একজন লেখক; এবং চলচ্চিত্র অভিনেত্রী ও নির্মাতা পূজা ভাট তার সৎবোন ও সৎভাই চলচ্চিত্র অভিনেতা রাহুল ভাট। অভিনেতা ইমরান হাশমী ও চলচ্চিত্র পরিচালক মোহিত সুরি তার চাচাতো ভাই এবং প্রযোজক মুকেশ ভাট তার চাচা।

ভাট ২০১১ সালে মুম্বইয়ের জামাবাই নার্সি বিদ্যালয় (আইবিডিপি) থেকে স্নাতক সম্পন্ন করেন। জন্মসূত্রে ভাট ব্রিটিশ নাগরিক।

প্রাথমিক জীবন
কর্মজীবন
গণমাধ্যমে
প্রতিষ্ঠিত অভিনেত্রী (২০১৬–বর্তমান)